|  |  |
| --- | --- |
| Mesto Humenné | Mestské zastupiteľstvo v Humennom |

**M a t e r i á l**

**na XI. zasadnutie**

**Mestského zastupiteľstva v Humennom dňa: 12.02.2020**

**Bod návrhu programu rokovania: 15**

**Informatívna správa o konaní a priebehu**

**XXX. Humenského jarmoku**

**a XXIV. Humenských vianočných trhov**

**Obsah materiálu:**

1. návrh uznesenia Mestského zastupiteľstva v Humennom

2. informatívna správa

|  |
| --- |
| **Predkladá:** |
| Meno a priezvisko, funkcia: Ing. Slavomír Novák vedúci odboru správy majetku |
| Dátum: 12.02.2020 Podpis: |
| Na základe: plánu práce |

|  |
| --- |
| **Vypracoval:** |
| Meno a priezvisko, pracovné zaradenie: Angela Kuzmová, referát podnikateľskej činnosti, obchodu a služieb |
| Dátum: 05.02.2020 Podpis: |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **K prerokovaniu prizvať:** |  |  |  |  |  |  |  |  |  |  |  |  |
|  | Meno a priezvisko, funkcia: |  |  |  |  |  |  |  |  |  |  |  |  |

|  |  |
| --- | --- |
| Mesto Humenné | Mestské zastupiteľstvo v Humennom |

**Návrh na**

**U Z N E S E N I E**

**z XI. zasadnutia Mestského zastupiteľstva v Humennom**

**dňa: 12.02.2020 číslo: /2020**

**k Informatívnej správe o konaní a priebehu**

**XXX. Humenského jarmoku**

**a XXIV. Humenských vianočných trhov**

M e s t s k é zastupiteľstvo v Humennom

**berie na vedomie**

informatívnu správu o konaní a priebehu XXX. Humenského jarmoku a XXIV. Humenských vianočných trhov a termíny konania Humenského jarmoku a Humenských vianočných trhov v roku 2020 nasledovne:

XXXI. Humenský jarmok – 11.09.2020 až 12.09.2020

XXV. Humenské vianočné trhy – 04.12.2020 až 05.12.2020

**I n f o r m a t í v n a s p r á v a**

Mesto Humenné v súlade s Článkom II., bodu 1, písm. b.) a Článkom IV., bodu 1. a 2. VZN č. 152/2019 organizuje na svojom území príležitostné trhy: Humenský jarmok a Humenské vianočné trhy.

V dňoch 13.09.2019 až 14.09.2019 sa uskutočnil XXX. Humenský jarmok (ďalej len „jarmok“) a v dňoch 06.12.2019 a 07.12.2019 sa konali XXIV. Humenské vianočné trhy (ďalej len „vianočné trhy“)

Organizačne a technicky bolo konanie jarmoku a vianočných trhov zabezpečované zamestnancami MsÚ v spolupráci s Mestským kultúrnym strediskom, Mestskou políciou a Technickými službami mesta Humenné.

Gestorom príprav a realizácie bol Odbor správy majetku Mestského úradu v Humennom, v súčinnosti s Odborom školstva, kultúry, mládeže a športu, Odborom územného plánovania, výstavby, životného prostredia, dopravy a zelene a sekretariátom primátora mesta.

Pracovníci Odboru správy majetku vypracovali harmonogram prípravy a priebehu jarmoku a vianočných trhov a pokyny pre predávajúcich, v ktorých boli stanovené podmienky predaja, poplatky za predajné miesta a povinnosti účastníkov jarmoku v zmysle VZN č. 152/2019 o podmienkach predaja výrobkov a poskytovaní služieb na trhových miestach a zákona č. 178/98 Z. z. o podmienkach predaja výrobkov a poskytovania služieb na trhových miestach.

Predaj sa uskutočnil v predajných stánkoch umiestnených na uliciach: Námestie slobody – pešia zóna, prvá časť ulice  Gorkého od námestia, na jarmoku aj ulica 26. novembra. Stánky s občerstvením boli umiestnené na Mierovej ulici.V predvianočnom obdobítypickú vianočnú atmosféru dopĺňali navyše drevené stánky /v počte 4 ks/, ktoré boli umiestnené pri Fontáne lásky od 30.11.2019 do 1.1.2020 a sprievodná akcia: „Humenská hurka“ – súťaž výrobcov mäsových výrobkov, kde návštevníci vianočných trhov mohli ochutnávať a hodnotiť kvalitu jaterníc – charakteristického jedla nášho kraja. Humenskú hurku finančne zabezpečovala Oblastná organizácia cestovného ruchu Horný Zemplín a Horný Šariš v organizačnej súčinnosti s Mestom Humenné.

V dňoch konania jarmoku a vianočných trhov boli mestské parkoviská pre účastníkov a návštevníkov poskytnuté zdarma.

Rodičia s deťmi a ostatní návštevníci mali možnosť vybrať si z pestrej ponuky zábavných atrakcií a mohli navštíviť stánky s občerstvením, cukrovinkami a ľudových remeselníkov. Remeslá sú už tradične umiestňované pri Potoku času. Pernikári, výrobcovia drevených hračiek a ozdôb, keramikári, výrobcovia kožených výrobkov, medoviny a včelích produktov ponúkali výrobky vlastnej produkcie. O tieto výrobky je už tradične veľký záujem zo strany kupujúcich. Jarmoku a vianočných trhov sa každoročne zúčastňujú aj domovy sociálnych služieb a charitatívne združenia za účelom prezentácie a predaja vlastnoručne vyrobených výrobkov.

**Porovnanie príjmov a výdavkov za posledné tri roky (v €) za Humenský jarmok a Humenské vianočné trhy**

|  |  |  |  |  |  |
| --- | --- | --- | --- | --- | --- |
| Rok | **Humenský jarmok** | Výdavky TS | Príjmy TS | Výdavky MsÚ | Príjmy MsÚ |
| 2019 | XXX. | 2 671,67 | 120,00 | 1 757,05 | 14 174,80 |
| 2018 | XXIX. | 1 630,28 | 120,00 | 1 539,20 | 19 529,60 |
| 2017 | XXVIII. | 2 303,14 | 108,00 | 1 528,84 | 18 308,64 |

|  |  |  |  |  |  |  |
| --- | --- | --- | --- | --- | --- | --- |
| Rok | **Humenské vianoč. trhy** | Výdavky MsKS | Výdavky TS | Príjmy TS | Výdavky MsÚ | Príjmy MsÚ |
| 2019 | XXIV. | 3 321,00 | 2 909,50 | 120,00 | 1 519,42 | 14 166,70 + 4x Drev. st. 6 940,00 |
| 2018 | XXIII. | 757,00 | 2 065,26 | 120,00 | 1 634,75 | 16 982,70 + 4x Drev. st. 6 010,00 |
| 2017 | XXII. | 1 231,00 | 2 517,42 | 120,00 | 1 289,85 | 14 809,30 + 6x Drev. st. 9 600,00 |

V roku 2019 bola časť finančných prostriedkov použitá na nákup vianočnej výzdoby v meste.

Nasledovne navrhujeme použiť časť príjmov z Humenských vianočných trhov na navýšenie príspevku pre Technické služby na účely obstarania vianočnej výzdoby v meste a drevených predajných stánkov.

V zmysle VZN č.152/2019 o podmienkach predaja výrobkov a poskytovaní služieb na trhových miestach sa na území mesta môžu konať Humenské jarmoky a Humenské vianočné trhy, ktoré mesto usporadúva každoročne v mesiacoch júl - september a december.

**Mestský úrad v Humennom navrhuje termín konania:**

**XXXI. Humenského jarmoku v dňoch 11.09.2020 a 12.09.2020**

**a XXV. Humenských vianočných trhov v dňoch 04.12.2020 a 05.12. 2020**.

**Stanovisko Komisie pre disponovanie s majetkom mesta pri MsZ v Humennom zo dňa 27.01.2020**

Komisia pre disponovanie s majetkom mesta pri MsZ v Humennom o d p o r ú č a MsZ v Humennom  **zobrať na vedomie:**

Informatívnu správu o konaní a priebehu XXX. Humenského jarmoku a XXIV. Humenských vianočných trhov a termíny ich konania v roku 2020.

**Stanovisko Mestskej rady v Humennom zo dňa 03.02.2020**

Mestská rada v Humennom prerokovala Informatívnu správu o konaní a priebehu XXIX. Humenského jarmoku a XXIII. Humenských vianočných trhov.

Humenné, dňa 05.02.2020